2024ko Carles Puigdemonten Kataluniarako itzulera

2024ko Carles Puigdemonten Kataluniarako itzulera 2024ko abuztuaren 8an Carles Puigdemontek Bartzelonako Garaipenaren Arkua egindako agerraldiari deritzo.

 Aurrekariak 
2024ko apirilean, Junts+Carles Puigdemont per Catalunya alderdiko lider eta hautagaiak, Carles Puigdemontek, publikoki konpromisoa hartu zuen Espainiara itzultzeko, inbestidura saioan egon zedin, maiatzaren 12ko hauteskunde autonomikoen emaitza edozein izanda ere. Gainera, iragarri zuen politika utziko zuela Generalitateko presidente hautatzen ez bazuten. 2024ko hauteskundeen ostean, presidentegai baten inbestiduran presente egongo zela berretsi zuen, bera izan ala Salvador Illa izan.

2024ko abuztuaren 4an, Salvador Illak Josep Rull Parlamentuko presidenteari inbestitua izateko babes nahikoa zuela jakinarazi ondoren, Puigdemontek iragarri zuen Espainiara itzuliko zela Illaren inbestidurarako. ERCri leporatu zion bere balizko atxiloketaren errua, Parlamentura sartu eta oposizioko lider gisa eztabaidatu aurretik atxilotzen bazuten.

Salvador Illaren inbestidura egunean, Puigdemontek bere jarraitzaileak deitu zituen Lluís Companys pasealekuan, Garaipenaren Arkuaren aurrean, bere atxiloketa ekiditeko. Goizeko 9:00etan, Puigdemont Garaipenaren Arkura iritsi zen, non milaka jarraitzaile zain zituen. Inbestidura saioan, Albert Batet diputatuak osoko bilkura mugagabean eteteko eskatu zuen, Juntseko idazkari nagusi Jordi Turull deklaratzera deitu zutelako "justiziari oztopo egitea" leporatuta, ordu batzuk lehenago Puigdemonti ihes egiten laguntzeagatik. Eskaera hori Mahaiaren aldetik ukatu egin zen PSCren eta ERCren kontrako botoekin.

Illak, bere inbestidura hitzaldian, 2024ko Espainiako amnistia legea aplikatzeko eskatu zuen, PSOEren eta Juntsen arteko akordioaren ondoren onartua.

 Hitzaldia 
Goizean, Josep Rull Kataluniako Parlamentuko presidenteak lagunduta, besteak beste, Puigdemontek Sant Benet pasabidea eta Trafalgar kalea zeharkatu zituen Garaipenaren Arkuan instalatutako agertokira iritsi arte. Bertan, Juntsek "harrera instituzionala" prestatu zuen, eta 3.000 pertsona inguru bildu ziren, tartean herritarrak eta plataforma independentista desberdinetako kideak. Sarean zabaldutako bideo batean, taldea agertokira iristen ari zela, kamisetarik gabeko gizon bat ikusi zen lokal batetik ateratzen, oihartzun mediatikoa izan zuena.
alt=Herritarrak Carles Puigdemonten hitzaldia entzuten.|thumb|Jendetzaren irudia Carles Puigdemonten hitzaldia entzuten
Ehunka pertsonaren aurrean, Generalitateko presidente ohiak hitzaldi hau irakurri zuen:

3.500 pertsona inguruk jarraitu zuten bere hitzaldia.

Ondoren, bere jarraitzaileekin batera Zitadelako Parkerantz abiatu zen, Kataluniako Parlamentua dagoen lekura, baina bidean, Carles Puigdemont kameren eta segurtasun indarren bistatik desagertu zen. Desagertze horren ondorioz, Mossos d'Esquadrak "Kailu Operazioaren" (Operació Gàbia) 3. fasea aktibatu zuten.

 Kailu Operazioa 
Puigdemontek ihes egin ondoren, Mossoek Kailu Operazioa abiatu zuten hura aurkitzeko. Ez zuten aurkitu eta operazioa bertan behera geratu zen, denbora igarota Bartzelonatik atera zitekeela iritzita. Bere abokatuak, Gonzalo Boyek, Puigdemont "etxera joan dela" adierazi zuen, eta horrek pentsarazi zuen Espainiako lurraldetik atera zela Waterloorantz. Hori berretsi egin zen Juntseko idazkari nagusiak jakinarazi zuenean liderra "Espainiako estatutik kanpo" zegoela, eta Puigdemont abuztuaren 6tik Bartzelonan egon zela aitortu zuen. Ihesaren ondoren, bi Mosso atxilotu zituzten ihesaldian lagundu izana egotzita.

 Ihesaldia 
Carles Puigdemontek abuztuaren 6an, 21:30ean, La Jonquerako muga zeharkatu zuen Bartzelonarako bidean, eta abuztuaren 8an, 22:30ean, berriro zeharkatu zuen Waterloorantz, azken zazpi urteetako bere egoitzara.

 Eragina 
Nazioarteko hainbat egunkarik eman zuten albistearen berri, hala nola Alemaniako Bild, Frantziako Le Monde, Erresuma Batuko The Guardian edo AEBko The New York Times.

 Erreferentziak 

 Kanpo estekak 

Kategoria:2024 Espainian
Kategoria:Kataluniako gertakariak
Kategoria:2024 politikan